مزمن مسدودی پھیپھڑی مرض
مزمن مسدودی پھیپڑی مرض جیسا کہ نام سے ظاہر ہے کہ ایک ایسا مرض امراض ہوتا ہے جس میں پھیپڑوں میں ہوا کے گذر کی راہیں مسدود ہوجاتی ہیں یا ان میں رکاوٹ آجاتی ہے اور یہ رکاوٹ یا انسداد اس بیماری میں عارضی یا وقتی یا نیا نہیں ہوتا بلکہ عرصے سے چلا آ رہا ہوتا ہے اور پرانا ہوتا ہے اسی لیے اس کو مزمن یعنی chronic کہا جاتا ہے انگریزی میں اس مرض کو Chronic obstructive pulmonary disease کہتے ہیں اور اس کا اختصار COPD اختیار کیا جاتا ہے یہ کوئی ایک جداگانہ یا منفرد مرض نہیں ہے بلکہ یوں کہنا بہتر ہوگا کہ یہ ایک کیفیت ہے کہ جو متعدد پھیپڑی امراض میں واقع ہو سکتی ہے جن میں قصباتس bronchitis اور نفخ emphysema وغیرہ قابل ذکر ہیں